b'\n_START_ARTICLE_\nDirigiranje\n_START_PARAGRAPH_\nDirigiranje je ve\xc5\xa1\xc4\x8dina, s katero vodimo ve\xc4\x8djo skupino glasbenih izvajalcev s pomo\xc4\x8djo dolo\xc4\x8denih kretenj. Dogovorjeni gibi roke, pa tudi celotna govorica telesa so sredstvo, s katerim dirigent usmerja glasbenike pri izvajanju skladbe. Ker se lahko izvajalci posamezno orientirajo le na podlagi svojega notnega parta, potrebujejo koordinacijo dirigenta, ki pozna celotno partituro._NEWLINE_Dirigiranje vsebuje informacije o tempu, agogiki, dinamiki (glasnosti) in na\xc4\x8dinu izvajanja skladbe.'